### Resumé

Årsregnskabet 2024 på Teknisk Udvalgs driftsområde udviser et merforbrug på 3,816 mio. kr. Det skyldes primært et merforbrug på vintertjenesten på 10,101 mio. kr. Dertil kommer mindreforbrug på Materielgården og innovationsprojekter.

Det indstilles, at der på Teknisk Udvalgs område overføres et merforbrug på 3,691 mio. kr. på driften inden for pengeposen, et merforbrug på 0,125 mio. kr. uden for pengeposen og et mindreforbrug på 42,259 mio. kr. vedr. indskud i Landsbyggefonden. På anlæg overføres et netto mindreforbrug på 99,559 mio. kr. på anlæg fra 2024 til 2025.

### Sagsfremstilling

[adresse] økonomistyringsprincipper bestemmer, at der er en overførselsadgang inden for pengeposen for max. 4% opsparing. Merforbrug overføres fuldt ud.

Teknisk Udvalgs drift består primært af én pengepose, hvor de 4% svarer til 10,031 mio. kr. Derudover kommer projekter udenfor pengeposen samt indskud i Landsbyggefonden.

Nedenstående skema viser regnskab 2024, samt overførsler til 2025 fordelt på hovedområder. Her fremgår det bl.a., at der indenfor pengeposen overføres et merforbrug på 3,691 mio. kr. og, at der uden for pengeposen overføres et merforbrug på 0,125 mio. kr.

![](data:image/jpeg;base64...)

Figur 1: Restbudget og overførsler til 2025 på Teknisk Udvalgs drift på hovedområder (restbudget + = mindreforbrug).

##### Drift

Nedenfor beskrives de væsentligste afvigelser i regnskabet samt overførsler.

##### Vej & Park

[adresse] har et restbudget på 4,452 mio. kr. Det består primært af et overskud på 3,2 mio. kr. hos Materielgården, idet projekt omkring nye velfærdsfaciliteter er forsinket og strækker sig ind i 2025. Derudover er der overførsler til arbejde med palisaden i Jelling, som også strækker sig ind i 2025 og en træpulje, som skal videreføres til erstatningstræer. Endelig er der en rest på tværs af parkområdet, som medfører, at der kan overføres 0,673 mio. kr. til dækning af vinterunderskud.

##### Vintertjeneste

Vintertjenesten blev dyrere end antaget i 3. kvartal og regnskabet endte med et merforbrug på 10,1 mio. kr. Det skyldes snefald ultimo november og mange kørsler med salt i november og december. Der gøres opmærksom på, at der blev overført 7,2 mio. kr. i merforbrug fra 2023. Dertil kommer, at man i 1. kvartal 2024 lykkedes med at finde besparelser andre steder på driften for 3,2 mio. kr., som blev tilført vinter. Det betyder, at 2024 isoleret set kostede 6 mio. kr. mere end det vedtagne budget.

På andre områder under Teknisk Udvalg er der restbudgetter i 2024, som kan anvendes til at nedbringe overførslen til 2025. I alt er det 2,137 mio. kr. fra byfornyelse, byrum, park og et enkelt anlæg, som afsluttes med restbudget. Det betyder, at overførslen til vinter netto bliver 7,964 mio. kr.

Den store overførsel på vinter skal håndteres inden for Teknisk Udvalgs ramme.

##### Kollektiv Trafik

På kollektiv trafik er der et merforbrug på 1,147 mio. kr. Det skyldes dels at området bidrog med 2 mio. kr. til udfordringerne med vinter og gadelys i 1. kvartal 2024 og dels, at der efterfølgende har været et større forbrug til Nabogo. Merforbruget overføres til 2025, hvor det kan finansieres af budget til kollektiv trafik.

##### Infrastruktur- og planlægning

På infrastruktur- og planlægning er der et mindreforbrug på 0,267 mio. kr., som primært overføres til trafiktællinger i 2025.

##### Byfornyelse, [adresse] og innovationsprojekter

På byfornyelse er et restbudget på 1,3 mio. kr., som kan overføres til dækning af vinterunderskud.
På byrum er et restbudget på 0,042 mio. kr., som ligeledes kan tilføres vinter.

Endelig er der en rest på 1,336 mio. kr. på flere innovationsprojekter, som strækker sig over flere år, og derfor overføres til 2025. Af de største kan nævnes forbedring af driftsweb, støjkortlægning og delebiler i centerbyer.

##### Landsbyggefonden

På konti vedr. Landsbyggefonden er der et restbudget på 42,259 mio. kr., som søges overført til 2025 til grundkapitalindskud og kapitaltilførsler.

![](data:image/jpeg;base64...)
Figur 2: Restbudget og overførsler til 2024 på Landsbyggefonden (+ = mindreforbrug).

##### Anlæg

Af et korrigeret udgiftsbudget i 2024 på 297 mio. kr. søges 100,695 mio. kr. overført til 2025, hvilket er højere end sidste års overførsel på 74 mio. kr.

Carl Overgaard til 2025 skal ses i lyset af, at ca. 141 mio. kr. svarende til 47 % af budgettet består af overførsler, fremrykninger og tillægsbevillinger.

Særligt ét projekt skiller sig ud, og udgør med 29,3 mio. kr. ca. 30% af den samlede overførsel. Det vedrører betonelement byggeri på 4 skoler, som grundet ekstra undersøgelser har forsinket den samlede proces. Ser man bort fra det projekt, ville overførslen have været lavere end sidste år.

I 2024 har der fortsat været et stort fokus på at reducere anlægsoverførslerne. Der har været igangsat initiativer for at fremrykke arbejder hvis muligt ifm. kvartalsopfølgninger, samt skærpet fokus på opfølgning og periodisering af budget. Vejrlig har desværre også medført forsinkelser på projekter. Selvom "dårligt" vejr er indregnet har 2024 desværre givet væsentlig mere regn end normalt.

Der er redegjort for hvert af projekterne i "Bilag 3, Teknisk Udvalg Anlæg - Åge Mikkelsen 2024-2025".

![](data:image/jpeg;base64...)

Figur 3: Restbudget og overførsler på Teknisk Udvalgs anlæg på hovedområder

I hovedtræk er forklaringen til overførslerne:

##### Byggemodning

Under byggemodning søges om en overførsel på 14,835 mio. kr. i udgift. Årsagerne til forsinkelser er bl.a. arkæologiske undersøgelser og overførsler til færdiggørelser. På flere projekter er der opnået hurtigere fremdrift end forventet, hvilket reducerer den samlede overførsel.

##### By- og områdefornyelse

Der søges om en overførsel på 37,018 mio. kr. i udgift. Det vedrører primært betonelementbyggeri på 4 skoler med 29,3 mio. kr. - omfang har vist sig at være større end forventet, og krævet flere undersøgelser før arbejde kunne igangsættes. Undersøgelser er nu færdige og del etaper er i gang, men det har ikke været muligt at indhente forsinkelse.

Områdefornyelse [adresse] øst ([adresse]) afsluttes med et mindreforbrug - restbudget på 0,737 mio. kr. søges overført til ny pulje til brug for medfinansiering til fremtidige By- og Ronnie Lassen.

##### Vej- og Stiprojekter m.m.

Der søges om en overførsel på 49,766 mio. kr., som vedrører 34 anlægsprojekter. Af de største kan nævnes:

* 11,5 mio. kr. vedrører Havneruten - Ørstedsgade til [adresse] - ifm. sagens vedtagelse (marts 2024) blev det oplyst der ville være overførsel til 2025, grundet det var ikke muligt at periodisere budget ift. anlægsrammen.
* 5,8 mio. kr. vedrører forbindelsesvej vest om Olivia Mathiasen grundet udskudt aflevering og voldgift.
* 5,8 mio. kr. vedrører vejskred - flere delprojekter er blevet billigere end forventet, men der er også kommet flere steder til. Overføres til færdiggørelse i 2025.
* 2,9 mio. kr. vedrører renovering af [adresse] - der pågår forhandlinger med handelstandsforeningen.
* 9,6 mio. kr. vedrører Mindre Anlæg, Skoleveje og Cykelstier - ifm. anlægsrevision er der fremrykket midler, som det ikke har været muligt at afholde - restbudgetter fra afsluttede puljeprojekter overføres til puljen for 2025/2026 til igangsættelse af nye projekter.
* 2,8 mio. kr. vedrører Intelligente Transport Systemer som afventer udvikling af nye systemer og markedsforhold.

Anlægsprojekt "Projekter - samlet plan for [adresse]" afsluttes med et mindre forbrug på 0,122 mio. kr., som overføres til Teknisk Udvalgs drift, hvorfra projektet blev finansieret fra.

Der søges anlægsbevilling til Teknisk Udvalgs akutpulje, således de hurtigst muligt kan igangsætte arbejder bl.a. til udbedring af kabelfejl (fugt), gadelys og hurtig udbedring af mindre vejvandsudfordringer.

I forbindelse med regnskab 2024 afsluttes 20 anlægsprojekter. Heraf er 2 projekter under 2 mio. kr. og er beskrevet i bilag "Bilag 5, Teknisk Udvalg - Anlæg under 2 mio. kr.". 18 projekter er over 2 mio. kr. og behandles i en særskilt sag vedr. anlægsregnskaber.

##### Høring

Centralt Budget har ingen bemærkninger af bevillingsmæssig karakter, dog bemærkes at der ikke er samlet rammeoverholdelse på drift i 2024, hvilket er i strid med [adresse] økonomistyringsprincipper.

### Klima og resiliensvurdering

Ingen bemærkninger

### Sagens videre forløb

Sagen skal alene behandles af Teknisk Udvalg.

Sagen indgår i det samlede regnskab for 2024 samt i den samlede overførselssag til Økonomiudvalget og Byrådet.

### Indstilling Teknik- og Miljødirektøren indstiller

at regnskabet samt årsberetning, jf. "Bilag 1, Fagudvalgsberetning TU ", godkendes,

at anmodning om overførsel på drift og anlæg, jf. "Bilag 2, Skema overførsel drift TU" og "Bilag 3, TU Anlæg - Åge Mikkelsen 2024-2025", godkendes, og

at anmodning om ændring af anlægsbevilling, jf. "Bilag 4, TU Anlæg - Anlægsbevilling 2024-2025", godkendes.

### Beslutning

Godkendt.